3 डिग्री बढ़ा शहर का तापमान, ठंड से राहत
बिलासपुर | सोमवार को शहर के न्यूनतम तापमान में 3 डिग्री सेल्सियस की वृद्धि दर्ज की गई। पारा बढ़ने से ठंड से राहत मिली है। हालांकि, मौसम विभाग ने अभी भी कड़ाके की ठंड पड़ने की चेतावनी दी है। पिछले तीन दिनों से शहर में कड़ाके की ठंड पड़ रही थी। न्यूनतम तापमान 7 डिसे तक पहुंच गया था। बिलासपुर समेत पूरे प्रदेश में शीतलहर चल रही थी। सुबह और शाम कोहरे की चादर नजर आती थी। सोमवार को न्यूनतम तापमान 3 डिसे बढ़कर 11 डिग्री हो गया। इससे दोपहर में ठंड से थोड़ी राहत तो मिली, पर शाम होते ही फिर ठंडी हवा चलने लगी। मौसम विभाग का कहना है कि मौसम अभी शुष्क ही रहेगा और न्यूनतम तापमान घटेगा।
hin_Deva hin_Deva